**SmartScale Kft.**

**Adatkezelési tájékoztató**

A jelen adatkezelési tájékoztató (a továbbiakban: **Tájékoztató**) célja, hogy a SmartScale Kft. (székhely: 1146 Budapest, Ajtósi Dürer sor 3. 2/24.; adószám: 25850936-2-42; a továbbiakban: **Adatkezelő**) által végzett adatkezelésre vonatkozóan az Adatkezelővel kötendő kötelmi jogviszony létesítését megelőzően a személyes adat jogosultját az Adatkezelő által alkalmazott és tiszteletben tartott adatvédelmi és adatkezelési elvekről, szabályokról és rendelkezésekről tájékoztassa.

Az Adatkezelő a tevékenysége során birtokába jutott, vagy általa rögzített személyes adatokat az Európai Parlament és Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. számú rendelet és az információs önrendelkezési jogról és az információszabadságról szóló 2011. évi CXII. törvény rendelkezéseinek megfelelően kezeli.

A Tájékoztató az Adatkezelő ügyfeleivel, mint természetes személyekkel kapcsolatban végzett adatkezelésekre vonatkozik.

1. **Az Adatkezelő**

Adatkezelő cégneve: **SmartScale Kft.**

Adatkezelő elérhetősége (telephelye): **2040 Budaörs, Mező u. 3.**

1. Az Adatkezelő felhívja a személyes adat jogosultjának figyelmét arra, hogy az Adatkezelő és ügyfél között **csak abban az esetben jöhet létre kötelmi jogviszony**, **ha az ügyfél mint a személyes adat jogosultja a személyes adatainak az Adatkezelő általi megismeréséhez és kezeléséhez hozzájárul**.
2. Az Adatkezelő hatályos Adatkezelés Szabályzatát **honlapján** elektronikus formában közzéteszi, illetve az Adatkezelő telephelyén papír alapon hozzáférhetővé teszi. Amennyiben a személyes adat jogosultja erre vonatkozó elektronikus vagy papír alapú kérelmet terjeszt elő, Adatkezelő az Adatkezelési Szabályzatát elektronikus levél mellékleteként megküldi a személyes adat jogosultja által megadott elektronikus levelezési címre.
3. **Az Adatkezelő által ügyfél vonatkozásában végzett adatkezelés**

**célja:** (i) érintett hozzájárulásán alapuló adatkezelés révén kötelmi jogviszony teljesítése, kötelmi jogviszonyból eredő jogok gyakorlása és kötelezettségek teljesítése; (ii) az adatkezelőt terhelő jogi kötelezettségek teljesítése és (iii) az adatkezelő jogos érdekének érvényesítése.

**jogalapja:** (i) ügyfél hozzájárulása; (ii) Adatkezelőre vonatkozó jogi kötelezettség teljesítése; (iii) szerződés teljesítése; (iv) személyes adat jogosultságnak vagy egy másik természetes személy létfontosságú érdekének védelme; (v) Adatkezelő jogos érdekének érvényesítése.

**terjedelme:** (i) a természetes személy neve, lakcíme; (ii) személyes adat jogosultjának elérhetősége (telefonszáma, e-mail címe);

1. Az Adatkezelő az ügyfél adatait csak abban az esetben **továbbítja** másik személy számára,
2. amennyiben az adattovábbítást jogszabály írja elő (pl. statisztikai adatgyűjtés; munkáltatót terhelő adatszolgáltatási kötelezettség) és az adattovábbítás címzettjeként **bíróság, hatóság vagy egyéb szerv** a Társaság felé hivatalos megkeresését eljuttatja;
3. amennyiben az adattovábbításhoz az érintett kifejezett hozzájárulását adta, és az adattovábbítás címzettje a **Társasággal kötelmi jogviszonyban lévő személy**, továbbá az adattovábbítás a személyes adat jogosultja és a Társaság közötti kötelmi jogviszony teljesítése.
4. Az Adatkezelő a személyes adatot a hozzájáruló nyilatkozat megtételétől kezdődően a kötelmi jogviszony megszűnésétől **5 évig tárolja**.
5. Az Adatkezelő felhívja a személyes adat jogosultjának figyelmét arra, hogy a tulajdonában álló, illetve használatában lévő ingatlanok és ingóságok védelme érdekében telephelyén **kamerarendszer** működik.
6. **A személyes adat jogosultját megillető jogok:**

Azokat a természetes személyeket, akinek a személyes adatait az Adatkezelő kezeli, az Adatkezelő adatkezelését illetően a következő jogosultságok illetik:

1. tájékoztatáshoz való jog.
2. helyesbítéshez való jog;
3. elfeledtetéshez való jog;
4. adatkezelés korlátozásához való jog;
5. adathordozhatósághoz való jog;
6. tiltakozáshoz való jog.
7. **Jogorvoslati lehetőségek:**

Amennyiben a személyes adat jogosultja a személyes adatai kezelése vonatkozásában azt tapasztalja, hogy az Adatkezelő megsérti az adatvédelmi jogszabályokban meghatározottakat, úgy jogai védelme érdekében jogorvoslati kérelemmel fordulhat a területileg illetékes **bírósághoz, vagy a Nemzeti Adatvédelmi és Információszabadság Hatósághoz.**

A **Nemzeti Adatvédelmi és Információszabadság Hatóság** elérhetőségei:

Székhely: 1125 Budapest, Szilágyi Erzsébet fasor 22/C.

Telefon: +36 (1) 391-1400

Fax: +36 (1) 391-1410

Elektronikus elérhetőség: [ugyfelszolgalat@naih.hu](mailto:ugyfelszolgalat@naih.hu)

Weboldal: [http://naih.hu](http://naih-hu/)